บลจ.กรุงศรีลดค่าธรรมเนียมกองหุ้นสหรัฐ
บลจ.กรุงศรี ปรับลดค่าธรรมเนียมการขายหน่วยลงทุนกองทุน KF-US จนถึงวันที่ 15 มิ.ย.2555 ทางเลือกลงทุนหุ้นสหรัฐรับเศรษฐกิจฟื้นตัว
21 พ.ค. 2555

บลจ.กรุงศรี ปรับลดค่าธรรมเนียมการขายหน่วยลงทุนกองทุน KF-US จนถึงวันที่ 15 มิ.ย.2555 ทางเลือกลงทุนหุ้นสหรัฐรับเศรษฐกิจฟื้นตัว
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี  เปิดเผยว่า บริษัทได้ปรับลดค่าธรรมเนียมการขายหน่วยลงทุน (Front-end fee) ของกองทุนเปิดกรุงศรียูเอสอิควิตี้ (KF-US) ตั้งแต่วันนี้จนถึงวันที่ 15 มิ.ย.2555 เพื่อช่วยลดค่าใช้จ่ายของผู้ที่ต้องการลงทุนในกองทุนสำหรับยอดเงินลงทุนตั้งแต่ 2,000 – 9,999,999 บาท อัตราค่าธรรมเนียมจะลดเหลือ 1.2% จากปกติ 1.5% และยอดเงินลงทุนตั้งแต่ 10 ล้านบาท ขึ้นไปค่าธรรมเนียมการการขายหน่วยลงทุนจะลดเหลือ 1.0%
ทั้งนี้ ช่วงต้นเดือนที่ผ่านมาบริษัทได้เปิดขายกองทุน KF-US ที่เน้นลงทุนในกองทุนหลัก Allianz RCM US Equity Fund, Class A (Dis),USD ซึ่งได้รับการตอบรับจากผู้ลงทุนอย่างดีและยังมีผู้ลงทุนที่ให้ความสนใจและต้องการลงทุนเพิ่มในกองทุน KF-US สำหรับกระจายการลงทุนไปยังต่างประเทศ เพื่อลดความเสี่ยงและสร้างโอกาสในการรับผลตอบแทนที่ดีจากการปรับตัวขาขึ้นของเศรษฐกิจสหรัฐ